WiripediA 


An tSanscrait 


Ón Vicipéid, an chiclipéid shaor. 

Is í an tSanscrait teanga léannta na hlndia. Ceann 

de na teangacha Ind-Eorpacha í. Tá sí ar an gceann is sine 
de na teangacha Ind-Eorpacha is eol dúinn, agus nuair a 
fuair na teangeolaithe Iartharacha amach faoin ngaol a bhí 
aici leis an Laidin agus leis an tSean-Ghréigis, ba mhór an 
spreagadh é d'fhorbairt na teangeolaíochta stairiúla. 

Baineann lucht leanúna an Hiondúchais, an Bhudachais, an 
tSaíceachais agus an Jaineachais úsáid na teanga naofa 
aisti, agus tá sí ina teanga Chlasaiceach ag muintir na 
hlndia cosúil leis an Laidin san Eoraip. Tá sí go líofa ag 
ceithre mhilliún duine ar a laghad, agus iarrachtaí 
athbheochana ar obair i Mattur i stát Karnataka: is féidir, 
ansin, teacht ar pháistí a d'fhoghlaim Sanscrait óna 
dtuismitheoirí agus í ó dhúchas acu anois. Tugann 
bunreacht na hlndia aitheantas don tSanscrait mar cheann 
de na teangacha oifigiúla. 

B'é Panini, thiar sa chúigiú haois RC, a chum an chéad 
ghramadach don tSanscrait Chlasaiceach. Tá litríocht mhór 
ann sa tSanscrait réamh-Chlasaiceach, go háirithe na Véidí, 
agus is gnách tagairt don chineál sin Sanscraite mar 
Shanscrait Véideach. Níl mórán difríochta ann idir an 
tSanscrait Véideach agus an tSanscrait Chlasaiceach, ach nuair a thosaigh litríocht na Sanscraite Clasaicí ag 
forbairt, bhí an teanga féin ag dul as úsáid mar chaint bheo, agus í ag éirí ina caighdeán righin liteartha. Na 
canúintí a tháinig ina háit i mbéal na ndaoine, is é an t-ainm a thugtar orthu ná Pracrait. Is as na Pracraití a 
d'fhorbair an Hiondúis, an Urdais, an Phuinseáibis agus a lán teangacha eile a labhraítear san India inniu. 
Ceann de na Pracraití í an Pháilis fosta, arb í teanga naofa Bhúdachas Theireaváda í. 


Sanscrait 

(^^{sairBkftam) 

Á labhairt: 

An India, Neipeal 

Réigiún: 

An Áise Theas 

Cainteoirí san lomlán: 

49,736 

Rang: 

~ 

Líne ghinealaigh: 

Ind-Eorpais 

ImuLuujLuujd-laráinis 

Ind-Airiainis 

Sanscrait 

Stádas Oifigiúil 

Teanga Oifigiúil: 

na hlndia 

Foras Pleanála Teanga: Rialtóir ar bith 

Cóid teangeolaíocha 

Amharc ar: Teanga - 

Liosta Teangacha 

"Eoin 3:16" ón mBíobla i Sanscrait in aibítir 
Grantha, is é sin, aibítir naTamailise. Is í an 
aibítir Dhéiveanágrach is minicí a úsáidtear 
leis an tSanscrait a scríobh agus a 
chlóbhualadh inniu, ach is fearr le lucht 
labhartha na Tamailise, i ndeisceart na hlndia, 
an aibítir Grantha a úsáid. Teanga 
Dhráivídeach í an Tamailis nach bhfuil gaol ar 
bith aici leis an tSanscrait, ach mar sin féin, 
bhí an-tionchar ag an tSanscrait ar an Tamailis 
ar chúiseanna reiligiúnacha agus cultúrtha. 


Naisc sheachtracha 


■ http://freenet-homepage.de/prilop/sanskrit-alphabet.html Aibítir Sanscraite 

■ http://encyclopediaofauthentichinduism.org/articles/30_the_six_unmatched.htm Leathanach a 
chaitheann súil ar an tSanscrait de réir thuiscint reiligiúnach an Hiondúchais 


/s síol é an t-alt seo. Cuir leis (https://ga.wikipedia.0rg/w/index.php7ti 
tle=An_tSanscrait&action=edit), chun cuidiú leis an Vicipéid. 

Má tá alt níos forbartha le fáil i dteanga eile, is féidir leat aistriúchán 
Gaeilge a dhéanamh. 


Aisghafa ó "https://ga.wikipedia.Org/w/index. php?title=An_tSanscrait&oldid=964901" 


Tugadh an leathanach seo cothrom le dáta an 20 Meitheamh 2020 ag 12:09. 

Tá an téacs ar fáil faoi réir an Creative Commons Attribution/Share-Alike License; féadann téarmaí eile a bheith i 
bhfeidhm sa bhreis. Féach ar Téarmaí Úsáide le sonraí a fháil. 

Trádmharc cláraithe is ea Wikipedia® de chuid Wikimedia Foundation, Inc., eagraíocht neamhbhrabúis. 
















